Zooya
Di daa yaa niŋ lala ka niŋ lala ka bipumbila beni ka o yuli booni Anamzooya ka sokam mi o la Zooya. Zooya daa yiɣisina paala o ba ni o ma nyitahi amaa o ma ŋun daa laɣi ka o nyɛvuli ni. O ma polo, o daa malila bɛya  anahi; tuzopaɣ'ba ata ni tizodoo. ŋuni n daa be o ma nuuni ka o kani ni.O  ba suhu daa gbaagi o mi  hali n yaɣi. Lala zuɣu, o daa bi bori ni o saɣi ka o yi kpaŋa. ka che ni niri yiɣiri la bia kpaŋa ni o ti niŋ yɛm, n baŋ biɛhigu ka laɣi chaŋ shikuru n ʒini ni amaa o bɛya ban zaa be wumsibu shee maa bi nya lala wahala n daa naɣi n-yɛn Ku ba. Din zuɣu, o daa bori ni ŋuni chaŋla shikuru viɛyelinga o nini ni amaa o daa bi nya nasara dama o paɣ'ba maa puuni yino n daa n- nyɛ ŋun kuri o bemani maa. Paɣa ŋɔ yuli n daa booni beninya.Beninya daa je nyintaa( hi) ni bee so bia gabi o bihi ni  dini n daa ti che ka o labi o nyintaɣi maa zaa dɔriti n sɔŋ ka mali n gbaagi doo n ʒini ka o bi laɣi kpansiri bɛ tilahi bo n- ti yela be ti yeri ni o ti bɛ laamba tibili gba.

Tɔi,dagbaŋkpamba n- nya ka yeli ni " wunbinbirili sanzali bi kurili" niriba daa kpaŋ bɛ maŋa ka lahibali tɔ bɛ yiŋnima ka bɛ niŋ yom n zaŋba n zo gili n bo tibiri suŋ n- ti ba ka lee bi laɣi saɣi ka bɛ labi yili maa ni.Beninya mini o bihi n daa pa su yili n- ti pahi doo( n yuli daa booni Napari) maa zaa Zooya ko n daa nye zino n gabi bi ni.Zooya suhu daa laɣib ka o sani dama din paagi juɣu ka o zuɣu viɛgi di yi ti paai nolɔɣu ŋuna ʒɛdɔɣuni. Zooya pirinima daa pun morimi ni bɛ kpaɣi o ka bi nyari nasara amaa saha ŋɔ din daa gahimya n- ti ba ka bɛ daa ʒi Zooya n kuli.Kamani bakoi laasabu ka biɛhigu pun piligi o tobu ka bɛ ni daa yeli ni bɛ mali yurilim mini nambɔɣu sheli n- ti o maa zaa yiɣi ka fɔri. Bɛ daa gbaagi o ba alikawli ni bɛ nyɛla ban ni lihi o ka o chaŋ shikuru n- ti lebi dahinsheli awuraba yaha bɛ daa laɣi yeliya ni dab'sili sheli n kani ka o yen kum ni dama bi nyɛla ban yen gbubi o viɛyelinga amaa daa bi neegi ka nintam kuŋ o nini ni nyaabu.Biɛɣu yi daa neegi o  yen bela tuma ni hali n- ti chaŋ shikuru tuuli vuhim saha bee ka o bi chaŋ ka zaŋ gili daguli di mii yi niŋ ka o chaŋ ka bɛ ti yiɣisi, n zori la yomyom n kuli ka bɛ ti pa o talla bee daguli ʒili o ka o gili.O jiŋli puhibu daa bi kpa talaɣi bɛ daguli maa n daa naɣi n niŋ.ŋuni n daa bi nyari saha n vihiri o kundunima,ka bi ʒiri laɣidira n chani shikuru o karimbanima mii yi ti boli bihi laamba boligu siliminsi ni boli shɛli" P.T.A" la o bi nyari ŋun chanli n- tiri o bɛ mii ku da bukunima n- ti o naɣila ŋuni n baŋ o ni yen niŋ shem n nya li.Bipuŋbila ŋɔ naɣila Naawuni n mi o ni niŋ shem hali n- ti sabi siliminsi ni boli shɛli " B.E.C.E" dahinbu la.Naawunk yiko ni bɛ gbana ni daa ti yina, o daa nyɛla ŋun paasi viɛyelinga ka bɛ daa tom n piigi o n pahi ban daa n yen yi Gaana ( Ghana) n- ti tuɣi bɛ bohinbula zuɣu.zuŋɔ Zooya nyɛla dɔɣite titali ŋun mini o yidana n- tabili o bihi zaa ʒi " U.S.A"  tiŋgbani ni.

Kundivihira 

Salima